Document ID: /roh_data/filtered/fineweb-2-filterrobots_roh.jsonl.gz/67245

Svizra - Grischun e Vallais il pli pauc attractivs per economia
Ils chantuns da Zug e Turitg èn puspè ils pli attractivs en Svizra per las interpresas. Quai surtut per quai che reguarda l'attractivitad fiscala e la preschientscha da spezialists e persunal fitg qualifitgà.
Quai mussa in studi da la Credit Suisse davart la qualitad da la plazza economica svizra. A la fin da la rangaziun èn il Grischun, il Vallais ed il Giura. Sco che Thomas Rühl, in dals auturs dal studi, ha ditg han ils chantuns da muntogna il dischavantatg topografic dad esser main bain cuntanschibels ch'ils chantuns centrals.